《意难忘 丁未冬杪客芜城将归次饮谷送别韵》
清代·厉鹗

旧宛荒湾，正恖恖别袂，草草欢筵。放歌销白日，转枕梦青天。

风筵紧，折吴绵。寒色渐苍然。话倦游、不如归去，如此湖山。

津头已买篷船。尚樵歌共谱，琴趣閒编。沙河春拊马，灯市夜飞蝉。

花倚担，菜登盘。节物又增年。问几时、掀髯一笑，追逐吟仙。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。